Felhívás - Egyház- és művelődéstörténeti verseny középiskolásoknak
A Hajdúdorogi Egyházmegye versenyt ír ki a Kárpát-medencei magyar tannyelvű középiskoláknak, külön kategóriában a nem egyházi fenntartású gimnáziumoknak, szakközépiskoláknak és líceumoknak is. Az oktató-nevelő intézmények 3-3 fős csapatokkal jelentkezzenek!
Christifideles graeci
egyház- és művelődéstörténeti verseny középiskolásoknak
a Hajdúdorogi Egyházmegye centenáriuma
és a magyar keresztény egyház millenniuma emlékezetére
A Hajdúdorogi Egyházmegye alapításának centenáriuma tiszteletére egyház- és művelődéstörténeti versenyt rendezünk abban a meggyőződésben, hogy mindazok, akik az elmúlt ezredévben Istent szolgálták, az Igét hirdették, egyszersmind az osztatlan magyar nemzet és egyetemes kultúránk javáért munkálkodtak.
A versenyt a Kárpát-medencei magyar tannyelvű középiskoláknak írjuk ki, külön kategóriában a nem egyházi fenntartású gimnáziumoknak, szakközépiskoláknak és líceumoknak is. Az oktató-nevelő intézmények 3-3 fős csapatokkal jelentkezzenek!
A jelentkezési rendről, az elő- és középdöntők menetéről a verseny honlapján kapnak bővebb tájékoztatást:
www.christifidelesgraeci.hu/ történelmi verseny
A verseny döntőjét 2012. június 3-10-e között rendezzük Hajdúdorogon.
A helyezést elérők értékes jutalmakat kapnak, a győztesek pedig közös kiránduláson vesznek részt Erdély, Kárpátalja és a Felvidék szakrális emlékhelyeit felkeresve.
Kérjük mindazokat a lelkes diákokat, a felkészítést önzetlenül vállaló pedagógusaikat, akik a jeles évfordulók okán örömünkben osztoznak, hogy jelentkezzenek a honlapon
2012. január 31-ig
Isten áldását kérve a szándékra és a felkészülésre, mindenkit szeretettel meghívunk és várunk: